stanford-oval/wikipedia huggingface dataset:
שמואל קרויזר
מחיבוריו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
המהדורה העברית של ילקוט מעם לועז והשלמת הסדרה
בארמונות ספרד
רשימת פרסומים בת 57 פריטים מופיעה בקטלוג הספרי הלאומית המצוטט במדור קישורים חיצוניים להלן.
לקריאה נוספת

מרדכי ברנשטיין, למשפחותם, קהילות המבשר 277, כ"ה בכסלו תשע"ה.
נטרונאי בן נחמיה

| --- | --- |
 מקום פעילות:  פומבדיתא
 פטירה:  730 
 תקופת הפעילות:  719–730 (כ־11 שנים)
 השתייכות:  גאונים 
 
רב נטרונאי בן נחמיה (נקרא גם: בר מר ינקא) היה ראש הישיבה ה-12 של ישיבת פומבדיתא משנת 719 (ד'תע"ט) עד שנת 730. חמיו היה רב חסדאי בן בוסתנאי, ראש הגולה השלישי לאחר הכיבוש הערבי של האימפריה הסאסאנית, בשנת ד'ת"ס בערך.
בראשות ישיבת פומבדיתא

רב שרירא גאון טען באגרת כי רב נטרונאי כחתן של בית ראש הגולה התנהג בתקיפות בישיבה, ובשל כך ברחו כמה מחכמיה לסורא. לפי חלק מהנוסחים מדובר על חתנו של רב נטרונאי, רב ינקא, ולפי חלק מהנוסחים כינויו של רב נטרונאי הוא רב ינקא ומדובר עליו. כך נאמר באיגרת (בתרגום מארמית לעברית) - "ואחריו מר רב נטרונאי בן מר רב נחמיה, ומלך בשנת אלף ושלשים. וידוע שמר רב ינקא חתנו (ולפי גרסאות אחרות "ונודע בכינויו מר ינקא"), שהיה מחתן עם בית הנשיא, והתקיף מרות על הרבנים וברחו מהם לסורא עד שנפטר רב מר ינקא וחזרו לישיבתם. ואחריו מלך מר רב יהודה".
פועלו

לרבי נטרונאי בן נחמיה מיוחסות שתי תשובות הנוגעות לקבלת יהודים חזרה לאחר שעזבו את היהדות הרבנית. בתשובה הראשונה השיב רבי נטרונאי בן נחמיה כי יש לקלוט שוב בקהילה את חסידיו של משיח השקר שריע הרוצים לחזור בתשובה. בתשובה השנייה לעומת זאת פסק רבי נטרונאי כנגד קבלת בניהם של יהודים קראים.
באוסף "תשובות הגאונים שערי צדק" ובמקומות אחרים נמצאות מספר תשובות הנושאות את השם "רב נטרונאי", אך יחוסם לרב נטרונאי בן נחמיה אינו ברור. כך ייחס אייזיק הירש וייס שתים מתוך התשובות לרב נטרונאי בן הילאי.
תיאו לוי

|  ספורט |
| --- | --- |
 ענף ספורט:  אתלטיקה
 
תיאו לוי היה אצן ארצישראלי, אלוף ארץ ישראל הראשון (1935) בריצת 100 מטר ושיאן ארץ ישראל בריצות ל-100 מטר ול-200 מטר.
ביוגרפיה

תיאו לוי זכה באליפות אוניברסיטת המבורג בריצת 100 מטר בתוצאה של 10.8 שניות.
בשנת 1934 קבע לוי בריצת 200 מטר שיא ארץ ישראל בתוצאה של 23.4 שניות. שיא זה החזיק מעמד 5 שנים ונשבר בשנת 1939, על ידי סיריל אמפי (23.1 שניות).
במסגרת יריד המזרח נערכה תחרות אתלטיקה באצטדיון המכביה ב-17 במאי 1934 הוא זכה במדליית זהב בריצת 100 מטר בתוצאה של 10.9 שניות.
באליפות האתלטיקה הראשונה של ארץ ישראל, שנערכה באצטדיון ימק"א, בנובמבר 1935 לוי ב-3 מדליות, 1 זהב-2 ארד. מדליית זהב בריצת 100 מטר בתוצאה של 11.7 שניות, לפני שלמה מרנץ ממכבי תל אביב ואריך וויל ממכבי חיפה שניהם בתוצאה של 12.0 שניות ושילוני מבר כוכבא ירושלים. מדליות ארד בריצת 200 מטר בתוצאה של 24.4 שניות, אחרי שלמה מרנץ (24.2 שניות) ואריך וויל (24.3 שניות) ובריצת שליחים 4x100 מטר אחרי מכבי תל אביב (45.6 שניות) ומכבי חיפה (47.1 שניות).
הערות שוליים

↑  התפתחות השיא בריצת 200 מ' גברים, מעריב, 12 באפריל 1970
↑  אספורט בארץ אתלטיקה קלה,  הירדן, 25 במאי 1934
תבנית Prototype

בהנדסת תוכנה, תבנית ProtoType היא תבנית עיצוב, שנועדה למקרים בהם מעוניינים ליצור אובייקט כהעתק של אובייקט נתון, אשר טיפוסו ידוע רק בזמן ריצה. התבנית שימושית במקרים בהם מקבלים מצביע לאובייקט נתון, ורוצים ליצור העתק שלו. מאחר שאין פתרון פשוט לבעיה (בירור הטיפוס וניסיון לגשת לפונקציית בנאי ההעתקה שלו צורכים זמן ומשאבים), אנו זקוקים לתבנית Prototype.
התבנית מונעת כתיבה של תת-מחלקה שמטרתה ייצור האובייקט (כמו שקורה בתבנית Factory Method), וכן חוסכת את המשאבים הדרושים ליצירת אובייקט בדרך המסורתית (שימוש ב-new).
יתרונות וחסרונות

לתבנית שני יתרונות עיקריים:
ניצול פולימורפיזם – הקוד בצד ה-Client לא תלוי בטיפוסים השונים הנגזרים ממחלקת הבסיס. בזמן הידור הפונקציה clone תחזיר העתק של האובייקט הנתון.
יעילות – העתקת העצם מבוצעת ישירות, ללא שימוש בשאילתא לבירור הטיפוס של האובייקט, אשר צורכת משאבי זמן ומקום.
חסרונות:
ממשק אחיד – מאחר שהממשק שלה חייב להיות אחיד, לא ניתן לגוון ביכולות. כך למשל, לא ניתן להעביר לפונקציה clone פרמטרים שונים בהתאם לטיפוסים השונים (לבעיה הזו יש פתרון לפיו נדרשת פונקציה נוספת set אשר מאתחלת את הפרמטרים).
אופן העתקת העצמים – ישנו קושי בהחלטה כיצד להעתיק את העצם (Deep copy או Shallow copy).
מימוש

על מנת לממש את התבנית, נגדיר מחלקה בסיסית מופשטת אשר מכילה מתודה clone (יכולה גם להיות ממשק). כל מחלקה אשר צריכה שלמחלקת הבסיס תהיה היכולת ליצור העתק בזמן ריצה של עצמה תממש את המתודה clone.
בצד ה-Client, במקום לרשום קוד שמשתמש ב-new וכן רושם "hard-coded" את שם המחלקה, פשוט נקרא למתודה clone, אשר תיצור עבורנו את האובייקט מהטיפוס המבוקש.
דוגמאות מימוש > Java

/**
 * Prototype Class
 */
public class Cookie implements Cloneable {
 
    @Override
    public Cookie clone() {
        Cookie copy;
        try {
            copy = (Cookie) super.clone();
        } catch (CloneNotSupportedException unexpected) {
            throw new AssertionError(unexpected);
        }
 
        //In an actual implementation of this pattern you might now change references to
        //the expensive to produce parts from the copies that are held inside the prototype.
 
        return copy;
    }
}

/**
 * Concrete Prototypes to clone
 */
public class CoconutCookie extends Cookie { }

/**
 * Client Class
 */
public class CookieMachine {
 
    private Cookie cookie; // Could have been a private Cloneable cookie.
 
    public CookieMachine(Cookie cookie) {
        this.cookie = cookie;
    }
 
    public Cookie makeCookie() {
        return (Cookie) cookie.clone();
    }
 
    public static void main(String args[]) {
        Cookie tempCookie = null;
        Cookie prot = new CoconutCookie();
        CookieMachine cm = new CookieMachine(prot);
        for (int i = 0; i < 100; i++)
            tempCookie = cm.makeCookie();
    }
}
דוגמאות מימוש > C#

public abstract class Cookie
    {
        protected string Color { get; set; }

        public Cookie Clone()
        {
            return (Cookie)this.MemberwiseClone();  // Create a shallow copy
        }

        public override string ToString()
        {
            return string.Format("{0} Cookie", this.Color);
        }
    }


    public class ChocolateCookie : Cookie
    {
        public ChocolateCookie()
        {
            this.Color = "Brown";
        }
    }


    public class WhiteChocolateCookie : Cookie
    {
        public WhiteChocolateCookie()
        {
            this.Color = "White";
        }
    }

    
    public class CookieMachine
    {
        private Cookie cookie;

        public CookieMachine(Cookie cookieToClone)
        {
            this.cookie = cookieToClone;
        }

        public Cookie MakeCookie()
        {
            return cookie.Clone(); 
        }
    }


    class Program
    {
        static void Main(string[] args)
        {
            Cookie tempCookie = null;
            Cookie prototype = new WhiteChocolateCookie();
            CookieMachine cookieMachine = new CookieMachine(prototype);
            for (int i = 0; i < 10; i++)
                tempCookie = cookieMachine.MakeCookie();
        }
    }
שימושים ידועים

ב-Java, מחלקת הבסיס, Object, כוללת את המתודה clone, אשר מחזירה מצביע מסוג Object למופע הנוכחי. מאחר ש-Object הוא הבסיס לכל המחלקות, מסופק ממשק ProtoType לכל העצמים ב-Java.
גם ב-#C יש תמיכה בתבנית ProtoType כבר במחלקת הבסיס: System.Object, אולם כאן קיימת ההבחנה בין העתקה רדודה (MemberwiseClone) להעתקה עמוקה (Clone). אם אובייקט רוצה להשתמש ב-clone, עליו לממש את הממשק ICloneable, תוך מימוש הפונקציה clone שלו.
שכונה על הגובה (מחזמר)

| --- | --- |
 מילות השירים:  לין-מנואל מירנדה 
 מוזיקה:  לין-מנואל מירנדה 
 מקום ההתרחשות:  וושינגטון הייטס, ניו יורק
 הצגת בכורה:  23 ביולי 2005 
 שפה:  אנגלית, ספרדית 
 פרסים:  פרס טוני, פרס גראמי
 אתר רשמי
 
שכונה על הגובה (באנגלית: In the Heights) הוא מחזמר עם מילים ולחן מאת לין-מנואל מירנדה ותסריט מאת קיארה אלגריה הודס. משך הסיפור הוא שלושה ימים בשכונה וושינגטון הייטס במנהטן עילית, ניו יורק.
הפקה ניסיונית של המחזמר התקיימה בשנת 2005 בווטרפורד, קונטיקט. בשנת 2007 המופע נפתח באוף-ברודוויי ולאחריו עבר במרץ 2008 לברודוויי. המחזמר היה מועמד ל-13 פרסי טוני וזכה בארבעה, מתוכם בפרס טוני למחזמר הטוב ביותר. עיבוד קולנועי המבוסס על המחזמר יצא לאקרנים ביוני 2021.
רקע

לין-מנואל מירנדה כתב טיוטה מוקדמת של "שכונה על הגובה" בשנת 1999 במהלך השנה השנייה שלו בקולג'. לאחר שההצגה התקבלה על ידי להקת תיאטרון הסטודנטים, Second Stage, של אוניברסיטת ווסליאן מירנדה הוסיף "ראפ בסגנון חופשי... וביצועי סלסה". ההפקה רצה בין ה-27 ל-29 באפריל 2000, כשכל הצגה היא מערכה אחת באורך 80 דקות, שנשמעה כמו "גרסת היפ הופ של רנט". בשנת 2004, קיארה אלגריה הודס, כותבת התסריט, הצטרפה לצוות היצירה.
הפקות > הפקה ניסיונית בקונטיקט

הפקה של "שכונה על הגובה" הועלתה בכנס הלאומי לתיאטרון המוזיקה במרכז התיאטרון יוג'ין אוניל בווטרפורד, קונטיקט, בין ה-23 ל-31 ביולי 2005, בבימויו של תומאס קייל ובניהולו המוזיקלי של אלכס לקמואר. צוות השחקנים כלל את נטלי קורטז, ג'נט דקל, רובין דה חסוס, יואי דנבר, כריסטופר ג'קסון, דורין מונטלבו, חוויאר מוניוז, ריק נגרון, שינה מארי אורטיז, מאט סלדיבר, מוניקה סלזאר וננסי טיקוטין.
הפקות > אוף-ברודוויי

הפקת המחזמר באוף-ברודוויי הועלתה בתיאטרון 37 Arts בינואר 2007 ונסגרה ב-15 ביולי באותה שנה לאחר 33 הצגות מקדימות ו-182 הופעות רגילות. ההפקה כוללת בימוי מאת תומאס קייל, כוראוגרפיה מאת אנדי בלנקנבואלר וניהול מוזיקלי מאת אלכס לקמואר.
הפקות > ברודוויי

הפקת המחזמר בברודוויי החלה בהצגות מקדימות ב-14 בפברואר 2008, וערב הפתיחה התקיים ב-9 במרץ באותה שנה בתיאטרון ריצ'רד רוג'רס. ההפקה כוללת בימוי מאת קייל, כוראוגרפיה מאת בלנקנבואלר, עיצוב במה מאת אנה לואיזוס, עיצוב תלבושות מאת פול טזוול, עיצוב תאורה מאת האוול בינקלי, עיצוב סאונד מאת Acme Sound Partners, עיבודים מוזיקליים ותזמור מאת אלכס לקמואר וביל שרמן ותיאום מוזיקלי מאת מייקל קלר.
ב-2 באוגוסט 2010, הפקת המחזמר בברודוויי העלתה את ההצגה ה-1,000.
ההפקה נסגרה ב-9 בינואר 2011, לאחר 29 הצגות מקדימות ו-1,184 הופעות רגילות.
עלילה

"שכונה על הגובה" מתרכזת במגוון דמויות המתגוררות בשכונת וושינגטון הייטס, בקצה הצפוני של מנהטן. במרכז המחזה עומד אוסנאבי, בעל מכולת שדואג לשכנה הקובנית המבוגרת, נכסף לבחורה היפה שעובדת בסלון היופי השכונתי וחולם לזכות בלוטו ולברוח לחופי מולדתו שברפובליקה הדומיניקנית. בינתיים, נינה, חברת ילדות של אוסנאבי, חזרה לשכונה משנת הלימודים הראשונה בקולג' עם חדשות מפתיעות להוריה, שהשקיעו את חסכונותיהם בבניית חיים טובים יותר לבתם. בסופו של דבר, אוסנאבי ותושבי השכונה מבינים מה זה אומר להיות בבית.
רשימת שירים

| מערכה ראשונה | מערכה שנייה |
| --- | --- |
• "In the Heights" – אוסנאבי ואנסמבל: • "Sunrise" – נינה, בני ואנסמבל
• "Breathe" – נינה ואנסמבל: • "Hundreds of Stories" – אבואלה קלאודיה ואוסנאבי
• "Benny's Dispatch" – בני ונינה: • "Enough" – קמיליה
• "It Won't Be Long Now" – ונסה, אוסנאבי וסוני: • "Carnaval del Barrio" – דניאלה ואנסמבל
• "Inútil" – קווין: • "Atención" – קווין
• "No Me Diga" – דניאלה, קלרה, ונסה ונינה: • "Alabanza" – אוסנאבי, נינה ואנסמבל
• "96,000" – אוסנאבי, בני, סוני, ונסה, דניאלה, קלרה ואנסמבל: • "Everything I Know" – נינה
• "Paciencia y Fe (Patience and Faith)" – אבואלה קלאודיה ואנסמבל: • "No Me Diga (Reprise)" – דניאלה, קלרה וונסה
• "When You're Home" – נינה, בני ואנסמבל: • "Champagne" – ונסה ואוסנאבי
• "Piragua" – מוכר פירגואה: • "When the Sun Goes Down" – נינה ובני
• "Siempre (Always)" – קמיליה: • "Finale" – אוסנאבי ואנסמבל
• "The Club/ Fireworks" – אנסמבל:
דמויות וצוות שחקנים

| דמות | ברודוויי |
| --- | --- |
אוסנאבי: לין-מנואל מירנדה
נינה: מנדי גונזלס
בני: כריסטופר ג'קסון
ונסה: קארן אוליביו
אבואלה קלאודיה: אולגה מרדיז
קווין: קרלוס גומז
קמיליה: פריסילה לופז
סוני: רובין דה חסוס
דניאלה: אנדראה ברנס
קלרה: ג'נט דקל
פיט גרפיטי: סת' סטיוארט
מוכר פירגואה: אליסאו רומן
פרסים ומועמדויות > ברודוויי

| שנה | פרס | קטגוריה | מועמד | תוצאה |
| --- | --- | --- | --- | --- |
| 2008 | פרס טוני | המחזמר הטוב ביותר | המחזמר הטוב ביותר | זכייה |
| 2008 | פרס טוני | עיצוב התלבושות הטוב ביותר במחזמר | פול טזוול | מועמדות |
| 2008 | פרס טוני | הכוראוגרפיה הטובה ביותר | אנדי בלנקנבואלר | זכייה |
| 2008 | פרס טוני | תסריט המחזמר הטוב ביותר | קיארה אלגריה הודס | מועמדות |
| 2008 | פרס טוני | הביצוע הטוב ביותר על ידי שחקן ראשי במחזמר | לין-מנואל מירנדה | מועמדות |
| 2008 | פרס טוני | עיצוב התאורה הטוב ביותר של מחזמר | האוול בינקלי | מועמדות |
| 2008 | פרס טוני | הביצוע הטוב ביותר על ידי שחקנית משנה במחזמר | אולגה מרדיז | מועמדות |
| 2008 | פרס טוני | הביצוע הטוב ביותר על ידי שחקן משנה במחזמר | רובין דה חסוס | מועמדות |
| 2008 | פרס טוני | הבימוי הטוב ביותר של מחזמר | תומאס קייל | מועמדות |
| 2008 | פרס טוני | המוזיקה המקורית הטובה ביותר | לין-מנואל מירנדה | זכייה |
| 2008 | פרס טוני | התזמור הטוב ביותר | אלכס לקמואר וביל שרמן | זכייה |
| 2008 | פרס טוני | עיצוב הבמה הטוב ביותר של מחזמר | אנה לואיזוס | מועמדות |
| 2008 | פרס טוני | עיצוב הסאונד הטוב ביותר של מחזמר | Acme Sound Partners | מועמדות |
| 2008 | פרס גראמי | אלבום המחזמר הטוב ביותר | אלבום המחזמר הטוב ביותר | זכייה |
| 2009 | פרס פוליצר | פרס פוליצר לדרמה | פרס פוליצר לדרמה | מועמדות |
הערות שוליים

↑  Rebecca Rubin, ‘In the Heights’ Moves Up Release Date, Variety, ‏2021-03-19
↑  Lin-Manuel Miranda: Scaling The Heights
↑  ‘In the Heights’ 10 Years Later: From ‘Vague Promises’ to a Broadway Smash (Exclusive) | Entertainment Tonight, www.etonline.com, ‏2018-03-06
↑  Ernio Hernandez, New York-Set, Hip-Hop-Salsa-Merengue Musical In the Heights Starts at O'Neill Center, July 23, Playbill, ‏July 23, 2005
↑  How the Eugene O’Neill Theater Center Gave Birth to In the Heights, Playbill, ‏November 24, 2016
↑  Kenneth Jones, In the Heights Will Play Broadway's Richard Rodgers Starting February 2008, Playbill, ‏July 26, 2007
1 2 3 4  In the Heights, Playbill
↑  Walter McBride, Photos: IN THE HEIGHTS Celebrates 1000th Performance on Broadway!, BroadwayWorld.com
↑  In the Heights, Broadway.com
↑  2008 Grammy Winners, www.grammy.com
↑  2009 Pulitzer Prizes, The Pulitzer Prizes
| --- | --- |
בקרת זהויות :  MusicBrainz work: 5bfcf2e0-d5de-4d36-b691-3c0f945307ed
שמואל קלמי

| --- | --- |
 מדינה:  ישראל 
 כינוי:  שמוליק
 השתייכות:   צבא הגנה לישראל
 דרגה:    אלוף-משנה
 תפקידים בשירות
 מפקד גדוד הסיור של הצנחנים  מפקד בסיס האימונים של חטיבת הצנחנים  סגן מפקד חטיבת הצנחנים  מפקד חטיבה 55  רמ"ח הגנה באמ"ץ
 פעולות ומבצעים
   המערכה ברצועת הביטחון  האינתיפאדה השנייה  מבצע חומת מגן    מלחמת לבנון השנייה  מבצע עופרת יצוקה  מבצע עמוד ענן
 
שמואל קלמי הוא אלוף-משנה במילואים, אשר פיקד על גדוד הסיור של הצנחנים ועל חטיבה 55.
ביוגרפיה

עם גיוסו לצה"ל התנדב לצנחנים ושובץ בגדוד 101. בצנחנים עבר קלמי מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לגדוד כמפקד מחלקה ובהמשך שימש כמפקד פלוגה. לאחר מכן שימש קצין אג"ם חטיבת הצנחנים, בכ"ט בנובמבר 2002 מונה למפקדו הראשון של גדוד הסיור של הצנחנים, והוביל אותו בלחימה כנגד הטרור הפלסטיני באינתיפאדה השנייה. לאחר מכן בין השנים 2003–2005 שימש כמפקד בסיס האימונים של חטיבת הצנחנים, וכסגן מפקד החטיבה בשנים 2005–2007 כולל מלחמת לבנון השנייה. לאחר מכן הועלה לדרגת אלוף-משנה ומונה למפקד חטיבה 55, חטיבת צנחנים במילואים. בתפקידו הבא מונה להקים ולפקד על מחלקת הגנה באמ"ץ.
לקריאה נוספת

לי ירון, מאמץ הגנתי, במחנה 17 באוקטובר 2013
הערות שוליים

↑  "גדס"ר שרף".
↑  עומר שיקלר, אנו עובדים כל השנה כדי לחגוג את יום העצמאות, באתר News1 מחלקה ראשונה, 11 במאי 2005.
↑  אפרת וייס ועלי ואקד, חיילים הרגו פלסטיני שנכנס למחנה דותן בגדה, באתר ynet, 22 בספטמבר 2005.
↑  קובי פינקלר, "חוד החנית" קיבלה מפקד חדש, באתר ערוץ 7, 27 ביולי 2007.
↑  עמוס הראל, גוף חדש בצה"ל ירכז את אבטחת הבסיסים ומיגונם, באתר הארץ, 22 בפברואר 2009.
ערך זה הוא קצרמרבנושא קציני צה"ל. אתם מוזמנים לתרום לוויקיפדיה ו.
תומאס הובל

| --- | --- |

 לידה:  1971 (בן 53 בערך)
 מדינה:  אוסטריה 
 בת זוג:  יהודית סספורטס
 thomashuebl.com
 
תומאס הובל (באנגלית: Thomas Hübl; נולד ב-1971) הוא מורה רוחני, סופר ומנחה בינלאומי. הוא מדבר בכנסים וסדנאות. הוא גם המייסד של האקדמיה למדע פנימי. מאמרים שלו פורסמו ב-מגזין הבריאות של אוניברסיטת הרווארד (Harvard Health) וב - Journal of Awareness-Based Systems Change. ספרו משנת 2020, Healing Collective Trauma, הוצג בעיתון של אופרה וינפרי (Oprah Daily) כאחד מ"10 הספרים שיעזרו להתגבר על טראומות ישנות וכואבות".
ביוגרפיה

הובל נולד באוסטריה. הוא עבד כחובש לאחר שלמד רפואה באוניברסיטת וינה. כסטודנט באוניברסיטה, הוא התחיל לתרגל מדיטציה. במהלך לימודיו התוודע הובל ליצירותיו של וילהלם רייך ולתורתם של מורים רוחניים כמו קן וילבר וראמנה מהרשי. מאוחר יותר החל לתרגל שיטות שונות של יוגה, מדיטציה והתבוננות פנימה. בגיל 26, הוא החליט להקדיש את עצמו להתבוננות פנימית בריטריט בן 4 שנים, שנערך בצ'כיה, שם היה עושה מדיטציה שעות על גבי שעות וחוקר דרגות תודעה שונות. לדברו, זה היה זמן לבדיקה עצמית וטיהור. בתחילת שנות ה-90 עזב את לימודיו באוניברסיטה כדי להתמקד בהוראת מדיטציה ומיינדפולנס. בתחילת שנות ה-2000, הוא ערך סדנאות מדיטציה ומיינדפולנס, הן באוסטריה והן בגרמניה. אלה כללו אירועי ריפוי רחבי היקף לישראלים וגרמנים למטרת טיפול בפצעים הקולקטיביים של השואה.
בשנת 2008, הקים את האקדמיה למדע פנימי. יחד עם אשתו, יהודית סספורטס הוא גם הקים את העמותה The Pocket Project בשנת 2016, המחנכת את הציבור על ההשפעה של טראומות קולקטיביות ומכשירה אנשי מקצוע להנחות אירועים המתמקדים בריפוי.
כתוצאה ממערכת היחסים שלו עם האמנית הישראלית המוערכת, יהודית סספורטס, הובל מתגורר בישראל, שלטענתו יש לו עמה קשר עמוק.
ספרים

Hubl, Thomas (12 בספטמבר 2023). Attuned: Practicing Interdependence to Heal Our Trauma―and Our World. Sounds True. ISBN 978-1649631565. נבדק ב-6 בנובמבר 2023. {{cite book}}:  (עזרה)
Hübl, Thomas; Jordan Avritt, Julie (17 בנובמבר 2020). Healing Collective Trauma: A Process for Integrating Our Intergenerational and Cultural Wounds. Sounds True. ISBN 978-1683647379. נבדק ב-6 בנובמבר 2023. {{cite book}}:  (עזרה)
Hübl, Thomas; Breidenbach, Stephan (27 בפברואר 2022). Modern Mystic - Principles for living consciously: Thomas Hübl In conversation with Stephan Breidenbach. Independently published. ISBN 979-8782899370. נבדק ב-7 בנובמבר 2023. {{cite book}}:  (עזרה)
הערות שוליים

↑  DuLong, Jessica (30 ביולי 2023). "Let go of past pain: A mind-body approach to healing ancestral trauma". CNN. נבדק ב-6 בנובמבר 2023. {{cite web}}:  (עזרה)
1 2 3 4  "Helping Germans and Israelis Overcome the Past - via Meditation Journeys Podcast". Haaretz. 25 בנובמבר 2014. נבדק ב-7 בנובמבר 2023. {{cite web}}:  (עזרה)
1 2 3 4 5  "Thomas Hubl - About". thomashuebl.com. נבדק ב-6 בנובמבר 2023. {{cite web}}:  (עזרה)
1 2 3 4 5 6 7 8  עמיר פריימן, השליח: ראיון בכורה עם המורה הגרמני תומאס הובל, באתר nrg‏, 29 בינואר 2010
↑  ‘I have to take care of myself first’: the online support group helping doctors deal with trauma, Lori Shridhare, 26 במאי 2020
↑  Collective action for collective healing, Lori Shridhare, 3 בדצמבר 2020
| --- | --- |
בקרת זהויות :  GND: 1172219621  ISNI: 0000 0004 9657 2141  LCCN: n2020012823  NSK: 000772367  NTA: 433249129  ORCID: 0000-0002-9128-8315  VIAF: 8158427793406060068   WorldCat (עם VIAF): 8158427793406060068
שיתוף פעולה של מתחרים

שיתוף פעולה של מתחרים הוא מצב שבו מתקיים, בתחומים מסוימים, שיתוף פעולה בין גופים שהיחס הבסיסי ביניהם הוא יחס של תחרות. בעקבות המושג האנגלי לתיאור מצב זה, Coopetition (הלחם של cooperative competition), הוצעו המושגים העבריים שיתופרות (או שיתוחרות וכן תחרושיתוף) - הלחם של שיתוף ותחרות. יצירת המושג coopetition מיוחסת לריימונד נורדה, שעמד בראש חברת "נובל", אך יש גם טוענים אחרים ליצירת מושג זה.
שיתוף פעולה בין פירמות בשוק עלול לעלות כדי קרטל וככה הוא יהווה הפרה של חוק ההגבלים העסקיים, אך שיתופיות קיימת, ללא מגבלה חוקית, בשוק תחרותי.
דוגמה לשיתוף פעולה תוך כדי תחרות, לשם שיפור השירות ללקוח: בראשית ימיהם של הכספומטים בישראל, היה הלקוח יכול למשוך מזומנים רק ברשת הבנקאית שאליה השתייך, במכשירים שבסניפי הרשת. לקוח של בנק הפועלים, למשל, לא היה יכול למשוך מזומנים במכשיר של בנק לאומי. כעבור שנים אחדות, הוקמה חברת ש.ב.א. (שירותי בנקאות אוטומטיים), המשותפת לכל הבנקים בישראל, שהציבה מכשירים במקומות ציבוריים ששירתו את לקוחות כל הבנקים, ולאחר מכן הסכימו הבנקים לשפר את השירות ללקוחותיהם, ולאפשר לכל לקוח להשתמש בכל המכשירים בישראל.

המגמה בשנים האחרונות היא לעבור מתפיסת תחרות כיוצרת חדשנות לתפיסה של שיתוף פעולה כיוצר חדשנות.
סוגי שיתופי פעולה בין מתחרים

ניתן לסווג את שיתופי הפעולה בין מתחרים לשלושה סוגים.
שיתוף פעולה כאשר כל חברה בנישה אחרת
במקרה זה החפיפה בין פלחי שוק משותפים לשתי החברות היא בתחום מצומצם.
שיתוף פעולה בין חברות מתחרות על מנת להגדיל יחד את המשאבים
במקרה זה החפיפה בין מוצרי או שירותי החברות גדולה. פעילותם המשותפת מאפשרת הגדלת נפח השוק או שמירה על רמת מחירים או חיסכון בעלייה בהוצאות כמו שכר עובדים.
שיתוף פעולה בין חברות מתחרות כנגד חברה שלישית
למשל: שתי חברות קטנות המתחרות ביניהן, המשתפות פעולה על מנת להתחרות בחברה גדולה.
לקריאה נוספת

Adam Brandenburger, Barry Nalebuff, Co-Opetition : A Revolution Mindset That Combines Competition and Cooperation
הערות שוליים

↑  מרים ארז,חדשנות באמצעות Co-opetition
↑  מרים ארז,חדשנות באמצעות Co-opetition
| --- | --- |
בקרת זהויות :  BnF: cb16576878w (data)  GND: 7831954-7  SUDOC: 158487958
שמואל קמינצקי (דניפרו)

הרב קמינצקי בצד ימין, באירוע חנוכה, 2018
הרב שמואל קמינצקי (נולד בו' באדר ב' תשכ"ה) הוא רב העיר דניפרו שבאוקראינה מטעם איגוד הקהילות היהודיות באוקראינה, מייסד ועומד בראש ועד כשרות דניפרופטרובסק, שליח חב"ד הראשי בעיר ומנהל את הבית חב"ד ומרכז מנורה.
ביוגרפיה

נולד בכפר חב"ד לדובה וראובן קמינצקי, שעזבו את ברית המועצות בשנת 1946.
למד בישיבת תומכי תמימים בלוד, בישיבת תומכי תמימים במוריסטאון, בניו הייבן ובמרכז חב"ד העולמי – 770 בברוקלין שבניו יורק, ונסמך על ידי הרב ישראל יצחק פיקרסקי, ב-1989 נישא לחנה ליפסקר.
בתמוז תש"ן יצא בשליחות הרבי מלובביץ' לעיר דניפרו, שנה לאחר מכן פתח את בית הספר "אור אבנר לוי יצחק" על שם הרב לוי יצחק שניאורסון.
בשנת 1997 הוחזר לקהילה בראשותו בית הכנסת שושנת הזהב שעבר שיפוץ ונפתח מחדש בשנת 2000.
בשנת 1999 ייסד יחד עם מנהיגים יהודים נוספים את הפדרציה של הקהילות היהודיות של אוקראינה.
בשנת 2002 הקים בית אבות יהודי בית זקנים בית-ברוך.
ב-2003 פתח את הגן הילדים הראשון בעיר.
ב-2012 חנך את מרכז מנורה, שהוא בית חב"ד הגדול בעולם.
תחת הרב קמינצקי פועלים שבעה בתי כנסת ו-18 מוסדות הכוללים 2 גני ילדים, בית הספר על שם רבי לוי יצחק שניאורסון (כ-500 ילדים), תלמוד תורה אוהל לוי יצחק (כ-120 ילדים), בית ספר לבנות בית חיה מושקא (כ-120 בנות), בית אבות "בית ברוך", ישיבה קטנה תומכי תמימים אוקראינה, בית יתומים, בית יתומות, מרכז שיקום לאסירים, מרכז לבני נח "אהל אברהם", מרכז לצעירים שיעורי תורה ליובאוויטש (כ-500 משתתפים), סמינר לבנות בית חנה, בית חב"ד לישראלים, בית חב"ד באזור גגרינה, בית חב"ד אזור פבדה, בית חב"ד אזור בבושקינסקי, בית חב"ד אזור אינדוסטריאלני, מרכז סוציאלי "קרן דובער", כולל תורה בבית הכנסת שושנת הזהב, מרכז סת"ם, רשת מקוואות חב"ד (6 מקוואות), מרכז היהודי "אלף", בית רפואה יהודי "JMC", ארגון נשי ובנות חב"ד ללימודי יהדות וחסד.
בשנת 2016 פעל לקריאת רחוב בדניפרו על שם הרבי מלובביץ'.
הרב קמינצקי נחשב לידיד טוב של איגור קולומויסקי וגנאדי בוגולובוב, לכבוד יום הולדת של האחרון הוא הוציא את הספר "יום הולדת ביהדות"- ליקוט ממקורות חז"ל ועוד בנושא יום הולדתו של היהודי, בשפה הרוסית.
בשנת 2007 נבחר במגזין האוקראיני "פוקוס" כאחד מתוך 15 אנשים "הזרים החזקים בעיר", ב-2019 נבחר על ידי אתרים גדולים באוקראינה במקום הרביעי לאנשים המשפיעים ביותר בדניפר.
לרב קמינצקי יחסים טובים עם נציגי העירייה, והוא זוכה לבקר ולביקורים תכופים במוסדותיו של נציגי העיר הבכירים וכן אישים חושבים מישראל. בשנת 2010 העניק ראש העיר דניפרו פרס הגבוה ביותר בדניפרו על הפעילות היהודית בעיר ופיתוח העיר. בשנת 2016 הוענקה לו מדליית כבוד של האיחוד האירופי עקב פעילותו בקרב אזרחי אוקראינה יהודים כלא יהודים כאחד והוא הפך לדיפלומט אירופאי באוקראינה.
הוא מאמין שלא רק שניתן לשלב זהות יהודית אמיתית ולאומיות אוקראינית, אלא שהן משלימות זו את זו.
ביוגרפיה > חייו האישים

לרב קמינצקי 3 בנים ו-6 בנות. אחיו הרב יוסף יצחק קמינצקי הוא יו"ר המועצה הדתית שדות דן.
לקריאה נוספת

יצחק הורוויץ, המנורה של אוקראינה, בעלון כי קרוב מס' 38 עמ' 4–9